**Faro** je grad od 58 051 stanovnika  i istoimena općina na jugoistoku Portugala, administrativni centar Regije Algarvė i istoimenog Distikta Faro. 

*Faro* je najveći grad na jugu Portugala, sjedište univerziteta (Universidade do Algarve) i biskupije.

Danas je *Faro* (sa okolicom) najpoznatija balnearna portugalska turistička destinacija, jer ima najtoplije more u zemlji, veliku marinu, internacionalni aerodrom (Aeroporto de Faro) i brojne golf terene u okolici.

Geografske karakteristike
-------------------------

*Faro* je udaljen 270 km jugoistočno od Lisabona i oko 196 km do Seville leži na obali velike lagune Ria Formosa od 170 km², koja je danas *Park prirode* (zbog velikog broja ptica selica). 

Gradska vijećnica
Centar grada

Historija
---------

Katedrala iz Fara
Na mjestu današnjeg *Fara* bilo je starije naselje **Ossónoba** još iz željeznog doba. S dolaskom Rimljana u 2. vijeku pne. *Ossónoba* je postala njihovo regionalno središte, dobila je status civitasa, i imala pravo na kovanje vlastitog novca još za vrijeme republike. Ossónoba je bila kozmopolitski grad s brojnim stranim trgovcima iz Sjeverne Afrike i velikog Rimskog Carstva.

Od 8. vijeka grad je pod vlašću Maura koji su zauzeli cijeli Iberijski poluotok i vladali nad njime do 1249. kad je oslobodio kralj Alfonso III. za vrijeme portugalske reconquiste. Od maurske vladavine grad se jedno vrijeme zvao *Santa Maria*, a kasnije *Harun*. U 9. vijeku je ograđen zidinama, za svo vrijeme maurske vladavine grad je zadržao svoj položaj glavnog regionalnog centra, sa dobrim trgovačkim vezama sa susjednim sjevernoafričkim gradovima. 

I nakon kršćanske reconquiste u *Faru* je ostala živjeti brojna 
muslimanska zajednica, o tome svjedoči kraljevska povelja (foral) iz 1266. kojom se Faru daje status kraljevskog grada. U 14. vijeku Foro je bio poznat po svojim 
pomorcima, koji su pridonijeli velikim geografskim otkrićima.
Kralj Manuel I. pokrenuo je 1499, urbanističku obnovu *Fara*. Izgrađen je novi centar (baixa) koji je to i danas umjesto starog koji je bio u kvartu Alcaçarias (današnja Pontinha). U njemu je izgrađena carinarnica, bolnica i današnja crkva Misericórdia.
U novi centar preseljeno je od 1540 do 1577. i biskupsko središte. Rast ekonomskog blagostanja, odrazio se i na izgradnju samostana, u tom periodu izgrađeni su franjevački samostan São Francisco 1517. Nossa Senhora da Assunção 1519. jezuitski Santiago Maior 1603. i kapucinski Santo António 1620.

Vojvoda od Essexa zauzeo je *Faro* 1596. i opljačkao biskupsku biblioteku. Te knjige je kasnije poklonio Univerzitetu Oxford ( danas su dio Biblioteke Bodleian)

Nedaleki grad Lagos je postao glavni grad historijske pokrajine Algarve 1577. i ostao sve do 1756. godine kad je srušen u katastrofalnom Lisabonskom potresu, i još više i od tsunamija uzrokovanog potresom. Tad su stradali gotovi svi primorski gradovi i sela u provinciji Algarve, osim Fara, kojeg su zaštili pješčani nasipi njegove lagune. Nakon toga je Faro postao administrativno središte regije Algarve. Sredinom 17. vijeka cijeli tadašnji *Faro* ograđen je zidinama, kako bi se zaštitio protiv potencijalne španjolske invazije.
U 18. vijeku *Faro* je najveći grad i sjedište Algravea. Tad je izgrađeno puno crkava i samostana; između ostalog katedrala (Sé).

Danas je Faro univerzitetski grad, sa vrlo razvijenim turizmom.

Rast stanovništva Fara
----------------------

| Stanovništvo Fara od 1801. do 2004. |
| --- |
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 23 881 | 18 733 | 34 104 | 28 456 | 35 651 | 45 109 | 50 761 | 58 051 | 58 305 |

Gradovi prijatelji
------------------

Faro je ima ugovore o prijateljstvu sa slijedećim gradovima; 

* Maroko, Tanger od 1954.
* Španjolska, Huelva
* Španjolska, Malaga
* Gvineja Bisau, Bolama

Klimatske karakteristike
------------------------

Faro ima umjerenu sredozemnu klimu, ljeta su topla i sunčana s 
prosječnom dnevnom temperaturom od 27-35 ° C. Jeseni i zime su blage s temperaturama od oko 8-17 ° C. Većina oborina padne tokom zimskih mjeseci, ljeta su sušna, kiše su vrlo rijetke između juna i septembra. Prosječna godišnja temperatura je oko 17 ° C - 18 ° C, a godišnja količina oborina je oko 500 mm. Prosječna površinska temperatura mora je između 15 - 16 ° C u januaru, do 22-23 ° C u augustu.

| **Klimatološki medijani za Faro** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 16,1 | 16,7 | 18,4 | 19,8 | 24,4 | 25,4 | 28,7 | 28,8 | 26,7 | 23,1 | 19,4 | 16,7 | **21,8** |
| Srednji minimum (°C) | 7,7 | 8,4 | 8,9 | 10,4 | 12,5 | 15,7 | 17,9 | 18,0 | 16,9 | 14,3 | 10,9 | 8,6 | **12,5** |
| Precipitacija (mm) | 77,8 | 72,4 | 39,0 | 38,4 | 21,1 | 7,6 | 1,4 | 4,3 | 14,0 | 66,6 | 86,1 | 94,1 | **5228** |
| *Izvor:*  |

Bilješke
--------

1. 1 2  „*Freguesias de Faro*" (portugalski). Câmara Municipal de Faro. Pristupljeno 21. 11. 2011.
2. 1 2 3 4 5 6  „*Introdução Histórica*" (portugalski). Câmara Municipal de Faro. Arhivirano iz originala na datum 2011-11-30. Pristupljeno 21. 11. 2011.
3. ↑  „Weather Information for Faro". World Meteorological Organization. Pristupljeno 21. 11. 2011.

Eksterni linkovi
----------------

***Faro*** na Wikimedijinoj ostavi

* Câmara Municipal da Faro ()